title: Rozhodnutie Rady z  22. apríla 2013 o vymenovaní člena Európskeho poradného výboru pre štatistiku zastupujúceho Radu

text:
               4.5.2013

               SK

               Úradný vestník Európskej únie

               C 127/1

         ROZHODNUTIE RADY
   z 22. apríla 2013
   o vymenovaní člena Európskeho poradného výboru pre štatistiku zastupujúceho Radu
   2013/C 127/01
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na rozhodnutie Európskeho parlamentu a Rady č. 234/2008/ES z 11. marca 2008, ktorým sa zriaďuje Európsky poradný výbor pre štatistiku (1),
   so zreteľom na odporúčanie Hospodárskeho a finančného výboru z 25 marca 2013,
   keďže:

               (1)

               Pani Maria Lucilia SALEMA E CARVALHO odstúpila z Európskeho poradného výboru pre štatistiku z funkcie priamo vymenovanej členky zastupujúcej Radu.

               (2)

               Rada na základe tohto odstúpenia rozhodla vymenovať pána Maurizia VICHIHO za člena zastupujúceho Radu v Európskom poradnom výbore pre štatistiku,

         PRIJALA TOTO ROZHODNUTIE:
   Článok 1
   Pán Maurizio VICHI sa týmto vymenúva za člena zastupujúceho Radu v Európskom poradnom výbore pre štatistiku.
   Článok 2
   Toto rozhodnutie nadobúda účinnosť 1. apríla 2013.

      V Luxemburgu 22. apríla 2013

            Za Radu

            predseda

         E. GILMORE

      (1)  Ú. v. EÚ L 73, 15.3.2008, s. 13.


title: Zriadenie, právomoci, počet členov a trvanie mandátu osobitného výboru pre finančnú, hospodársku a sociálnu krízu Rozhodnutie Európskeho parlamentu zo 7. októbra 2009 o zriadení, právomociach, počte členov a trvaní mandátu osobitného výboru pre finančnú, hospodársku a sociálnu krízu

text:
               26.8.2010

               SK

               Úradný vestník Európskej únie

               CE 230/11

         Streda 7. októbra 2009Zriadenie, právomoci, počet členov a trvanie mandátu osobitného výboru pre finančnú, hospodársku a sociálnu krízu
   P7_TA(2009)0025
   Rozhodnutie Európskeho parlamentu zo 7. októbra 2009 o zriadení, právomociach, počte členov a trvaní mandátu osobitného výboru pre finančnú, hospodársku a sociálnu krízu
   2010/C 230 E/03

      Európsky parlament,
   so zreteľom na rozhodnutie Konferencie predsedov zo 17. septembra 2009 navrhnúť zriadenie osobitného výboru pre finančnú, hospodársku a sociálnu krízu a určiť jeho právomoci, počet členov a trvanie jeho mandátu,
   so zreteľom na článok 184 rokovacieho poriadku,

               1.

               zriaďuje osobitný výbor pre finančnú, hospodársku a sociálnu krízu s týmito právomocami:

                           a)

                           analyzovať a hodnotiť rozsah finančnej, hospodárskej a sociálnej krízy, jej vplyv na Úniu a jej členské štáty, ako aj stav celosvetového riadenia, a navrhnúť vhodné opatrenia na dlhodobú obnovu zdravých a stabilných finančných trhov, ktoré umožnia zachovať trvalo udržateľný rast, sociálnu súdržnosť a zamestnanosť na všetkých úrovniach, a predložiť hodnotenie vplyvu týchto opatrení a nákladov vyplývajúcich z nečinnosti;

                           b)

                           analyzovať a hodnotiť doterajšie uplatňovanie právnych predpisov Spoločenstva vo všetkých príslušných oblastiach, ako aj koordináciu krokov, ktoré podnikajú členské štáty na podporu trvalo udržateľného a kvalitatívneho rastu a dlhodobých investícií, s cieľom bojovať proti nezamestnanosti, reagovať na demografické a klimatické výzvy a rešpektovať pritom zásadu subsidiarity;

                           c)

                           na tento účel nadväzovať potrebné kontakty a organizovať vypočutia s inštitúciami Európskej únie a s vnútroštátnymi, európskymi a medzinárodnými inštitúciami a fórami, národnými parlamentmi a vládami členských štátov a tretích krajín, ako aj so zástupcami vedeckej obce, podnikov a občianskej spoločnosti vrátane sociálnych partnerov, a to v úzkej spolupráci so stálymi výbormi;

               2.

               rozhodol, že právomoci stálych výborov Európskeho parlamentu zodpovedných za prijatie, monitorovanie a vykonávanie právnych predpisov Spoločenstva v tejto oblasti sa nebudú meniť, a že osobitný výbor môže v úzkej spolupráci s príslušnými výbormi vypracovávať odporúčania týkajúce sa opatrení alebo iniciatív, ktoré je potrebné prijať;

               3.

               rozhodol, že osobitný výbor bude zložený z 45 členov;

               4.

               rozhodol, že mandát osobitného výboru bude trvať dvanásť mesiacov od 8. októbra 2009, pričom ho bude možné predĺžiť; rozhodol, že tento výbor predloží Európskemu parlamentu priebežnú a konečnú správu, ktoré budú obsahovať odporúčania týkajúce sa potrebných opatrení alebo iniciatív.


title: Rozhodnutie Rady z 21. novembra 1988 o uzatvorení Štvrtého dodatkového protokolu k Dohode medzi Európskym hospodárskym spoločenstvom a Izraelským štátom

text:
Dôležité právne oznámenie

|

31988D0596

Úradný vestník L 327 , 30/11/1988 S. 0035 - 0035 Fínske špeciálne vydanie: Kapitola 11 Zväzok 14 S. 0168  Švédske špeciálne vydanie: Kapitola 11 Zväzok 14 S. 0168

		Rozhodnutie Radyz 21. novembra 1988o uzatvorení Štvrtého dodatkového protokolu k Dohode medzi Európskym hospodárskym spoločenstvom a Izraelským štátom(88/596/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 238,so zreteľom na odporúčanie Komisie [1],so zreteľom na stanovisko Európskeho parlamentu [2],keďže by sa mal schváliť Štvrtý dodatkový protokol k Dohode medzi Európskym hospodárskym spoločenstvom a Izraelským štátom [3], podpísaný v Bruseli 11. mája 1975,ROZHODLA TAKTO:Článok 1Štvrtý dodatkový protokol k Dohode medzi Európskym hospodárskym spoločenstvom a Izraelským štátom sa týmto v mene Spoločenstva schvaľuje.Znenie protokolu tvorí prílohu tohto rozhodnutia.Článok 2Predseda Rady podá oznámenie podľa článku 8 ods. 1 protokolu [4].Článok 3Toto rozhodnutie nadobúda účinnosť prvý deň po jeho uverejnení v Úradnom vestníku Európskych spoločenstiev.V Bruseli 21. novembra 1988Za RadupredsedaTh. Pangalos[1] Ú. v. ES C 104, 21.4.1987, s. 8.[2] Ú. v. ES C 290, 14.11.1988.[3] Ú. v. ES L 136, 28.5.1975, s. 3.[4] Pozri s. 56 tohto úradného vestníka.--------------------------------------------------


title: Rozhodnutie Rady (EÚ) 2016/776 z 29. apríla 2016 o podpise v mene Európskej únie a o predbežnom vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov a vykonávacieho protokolu k tejto dohode

text:
               20.5.2016

               SK

               Úradný vestník Európskej únie

               L 131/1

         ROZHODNUTIE RADY (EÚ) 2016/776
   z 29. apríla 2016
   o podpise v mene Európskej únie a o predbežnom vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov a vykonávacieho protokolu k tejto dohode
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Únia a vláda Cookových ostrovov dojednali Dohodu o partnerstve v odvetví udržateľného rybárstva (ďalej len „dohoda“), ako aj jej vykonávací protokol (ďalej len „protokol“), ktorými sa plavidlám Únie poskytujú rybolovné možnosti vo vodách, nad ktorými majú Cookove ostrovy zvrchované práva alebo jurisdikciu v oblasti rybolovu.

               (2)

               Rokovania sa úspešne skončili a dohoda a protokol boli parafované 21. októbra 2015.

               (3)

               V článku 16 dohody a v článku 12 protokolu sa stanovuje predbežné vykonávanie dohody a protokolu odo dňa ich podpisu.

               (4)

               Dohoda a protokol by sa mali podpísať a predbežne vykonávať s výhradou ukončenia postupov potrebných na ich uzavretie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o partnerstve v odvetví udržateľného rybárstva medzi Európskou úniou a vládou Cookových ostrovov a jej vykonávacieho protokolu s výhradou uzavretia uvedenej dohody a uvedeného protokolu.
   Texty dohody a protokolu sú pripojené k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu a protokol v mene Únie.
   Článok 3
   Dohoda a protokol sa predbežne vykonávajú odo dňa ich podpisu do dokončenia postupov potrebných na ich uzavretie (1).
   Článok 4
   Toto rozhodnutie nadobúda účinnosť dňom jeho prijatia.

      V Bruseli 29. apríla 2016

            Za Radu

            predseda

         A.G. KOENDERS

      (1)  Dátum predbežného vykonávania dohody a protokolu uverejní Generálny Sekretariát Rady v Úradnom vestníku Európskej únie.


title: Rozhodnutie Rady z 22. novembra 1999 o účasti spoločenstva v Európskom audiovizuálnom informačnom úrade

text:
Avis juridique important

|

31999D0784

Official Journal L 307 , 02/12/1999 P. 0061 - 0061

ROZHODNUTIE RADYz 22. novembra 1999o účasti spoločenstva v Európskom audiovizuálnom informačnom úrade(1999/784/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, a najmä na jej článok 157 ods. 3,so zreteľom na návrh Komisie ([1]),so zreteľom na stanovisko Európskeho parlamentu ([2]),so zreteľom na stanovisko Hospodárskeho a sociálneho výboru ([3]),keďže:(1) rezolúcia (97)4 prijatá 20. marca 1997 Výborom ministrov Rady Európy potvrdila ďalšie trvanie Európskeho audiovizuálneho informačného úradu, ktorý bol pôvodne založený rezolúciou (92)70 prijatou výborom ministrov 15. decembra 1992;(2) všetky členské štáty sú členmi Európskeho audiovizuálneho informačného úradu; zastupovanie spoločenstva Komisiou v jeho vzťahoch s Európskym audiovizuálnym informačným úradom nemá vplyv na priame zastúpenie jednotlivých členských štátov Európskej únie v informačnom úrade;(3) Rada prijala 26. apríla 1999 rozhodnutie o zriadení infraštruktúry spoločenstva pre štatistické informácie, týkajúce sa audiovizuálneho priemyslu, audiovizuálnych trhov a príbuzných oblastí ([4]);(4) je preto potrebné zabezpečiť vzájomné doplňovanie sa medzi prácou vykonávanou podľa uvedeného rozhodnutia Rady a Európskym audiovizuálnym informačným úradom;(5) Európsky audiovizuálny informačný úrad prispieva k posilneniu konkurenčnej schopnosti audiovizuálneho priemyslu spoločenstva zdokonaľovaním prenosu informácií do tohto priemyselného odvetvia, predovšetkým do malých a stredných podnikov, a zlepšovaním prehľadu o trhu,ROZHODLA TAKTO:Článok 1Spoločenstvo bude členom Európskeho audiovizuálneho informačného úradu.Článok 2Spoločenstvo v jeho vzťahoch s informačným úradom zastupuje Komisia.Článok 3Finančné prostriedky potrebné na finančné príspevky spoločenstva do pracovného rozpočtu informačného úradu schvaľuje Rozpočtový úrad v súlade s platným finančným plánom.Článok 4Pred koncom tretieho roku nasledujúceho po roku prijatia tohto rozhodnutia ako aj po skončení platnosti tohto rozhodnutia predloží Komisia Európskemu parlamentu, Rade a Hospodárskemu a sociálnemu výboru správu o jeho uplatňovaní.Článok 5Toto rozhodnutie sa bude uplatňovať do posledného dňa posledného mesiaca piateho roku nasledujúceho po roku jeho prijatia.V Bruseli 22. novembra 1999Za RadupredsedaK. HEMILÄ[1] Ú. v. ES C 110, 21.4.1999, s. 14.[2] Stanovisko doručené 28. októbra 1999 (ešte neuverejnené v úradnom vestníku).[3] Stanovisko doručené 22. septembra 1999 (ešte neuverejnené v úradnom vestníku).[4] Ú. v. ES L 117, 5.5.1999, s. 39.


title: Rozhodnutie Rady 2014/829/SZBP z 25. novembra 2014 , ktorým sa mení rozhodnutie 2010/413/SZBP o reštriktívnych opatreniach voči Iránu

text:
               25.11.2014

               SK

               Úradný vestník Európskej únie

               L 338/1

         ROZHODNUTIE RADY 2014/829/SZBP
   z 25. novembra 2014,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokej predstaviteľky Únie pre zahraničné veci a bezpečnostnú politiku dosiahli 24. novembra 2013 dohodu s Iránom o spoločnom akčnom pláne, v ktorom sa vytýčil postup, ako dosiahnuť dlhodobé a komplexné riešenie iránskej jadrovej otázky. Dohodlo sa, že prvým krokom v rámci procesu, ktorý povedie k tomuto komplexnému riešeniu, budú prvé vzájomne dohodnuté opatrenia, ktoré prijmú obe strany na obdobie šiestich mesiacov a ktoré bude možné vzájomnou dohodou predĺžiť.

               (3)

               V rámci tohto prvého kroku by mal Irán prijať niekoľko dobrovoľných opatrení, ktoré sa uvádzajú v spoločnom akčnom pláne. V reakcii na to by sa mali prijať viaceré dobrovoľné opatrenia, ktoré by v prípade Únie zahŕňali pozastavenie uplatňovania reštriktívnych opatrení týkajúcich sa zákazu poskytovania poistenia a zaistenia, ako aj prepravy iránskej ropy, zákazu dovozu, nákupu alebo prepravy iránskych petrochemických produktov a poskytovania súvisiacich služieb a zákazu obchodu so zlatom a vzácnymi kovmi s iránskou vládou, jej verejnými orgánmi a Iránskou centrálnou bankou alebo osobami a subjektmi, ktoré konajú v ich mene. Pozastavenie uplatňovania týchto reštriktívnych opatrení by malo trvať šesť mesiacov, počas ktorých by sa museli plniť príslušné zmluvy.

               (4)

               V spoločnom akčnom pláne sa tiež stanovuje desaťnásobné zvýšenie limitov pre prevod finančných prostriedkov do Iránu a z neho.

               (5)

               Rada prijala 20. januára 2014 rozhodnutie 2014/21/SZBP (2), ktorým sa mení rozhodnutie 2010/413/SZBP na účely vykonávania ustanovení týkajúcich sa reštriktívnych opatrení Únie uvedených v spoločnom akčnom pláne.

               (6)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokej predstaviteľky Únie pre zahraničné veci a bezpečnostnú politiku dosiahli 19. júla 2014 dohodu s Iránom o predĺžení vykonávania opatrení uvedených v spoločnom akčnom pláne do 24. novembra 2014.

               (7)

               Rada 21. júla 2014 prijala rozhodnutie 2014/480/SZBP (3), ktorým sa mení rozhodnutie 2010/413/SZBP s cieľom predĺžiť platnosť ustanovení týkajúcich sa reštriktívnych opatrení Únie uvedených v spoločnom akčnom pláne.

               (8)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou koordinátora EÚ a vyjednávača v mene skupiny E3/EÚ+3 sa v rokovaniach o iránskej jadrovej otázke 24. novembra 2014 s Iránom dohodli na predĺžení uplatňovania opatrení uvedených v spoločnom akčnom pláne do 30. júna 2015.

               (9)

               Pozastavenie uplatňovania reštriktívnych opatrení Únie uvedených v spoločnom akčnom pláne by sa preto malo predĺžiť do 30. júna 2015. Príslušné zmluvy by sa museli plniť počas tohto obdobia.

               (10)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 26a rozhodnutia 2010/413/SZBP sa nahrádza takto:

      „Článok 26a
      1.   Zákaz stanovený v článku 3a ods. 1 sa pozastavuje do 30. júna 2015, pokiaľ ide o prepravu iránskej ropy.
      2.   Zákaz stanovený v článku 3a ods. 2 sa pozastavuje do 30. júna 2015, pokiaľ ide o poskytovanie poistenia a zaistenia týkajúceho sa dovozu, nákupu alebo prepravy iránskej ropy.
      3.   Zákaz stanovený v článku 3b sa pozastavuje do 30. júna 2015.
      4.   Zákaz stanovený v článku 4c sa pozastavuje do 30. júna 2015, pokiaľ ide o zlato a vzácne kovy.
      5.   V článku 10 ods. 3 sa písmená a), b) a c) nahrádzajú do 30. júna 2015 týmito písmenami:

                  ‚a)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote nižšej ako 1 000 000 EUR, ako aj prevody súvisiace s osobnými remitenciami v hodnote nižšej ako 400 000 EUR sa vykonávajú bez akéhokoľvek predchádzajúceho povolenia. Prevod sa oznámi príslušnému orgánu dotknutého členského štátu, ak je vyšší ako 10 000 EUR;

                  b)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote vyššej ako 1 000 000 EUR, ako aj prevody súvisiace s osobnými remitenciami v hodnote vyššej ako 400 000 EUR podliehajú predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení;

                  c)

                  každý iný prevod v hodnote vyššej ako 100 000 EUR podlieha predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení.‘

            .6.   V článku 10 ods. 4 sa písmená b) a c) nahrádzajú do 30. júna 2015 týmito písmenami:

                  ‚b)

                  akýkoľvek iný prevod v hodnote nižšej ako 400 000 EUR sa vykonáva bez akéhokoľvek predchádzajúceho povolenia. Prevod sa oznámi príslušnému orgánu dotknutého členského štátu, ak je jeho hodnota vyššia ako 10 000 EUR;

                  c)

                  akýkoľvek iný prevod v hodnote vyššej ako 400 000 EUR podlieha predchádzajúcemu povoleniu príslušného orgánu dotknutého členského štátu. Pokiaľ príslušný orgán dotknutého členského štátu v lehote štyroch týždňov nevznesie námietky, považuje sa povolenie za udelené v uvedenej lehote. Príslušný členský štát informuje ostatné členské štáty o každom zamietnutom povolení.‘

            .7.   Zákazy stanovené v článku 18b sa pozastavujú do 30. júna 2015.
      8.   V prípade ministerstva ropného priemyslu uvedeného v prílohe II sa zákazy stanovené v článku 20 ods. 1 písm. b) a c) a v článku 20 ods. 2 pozastavujú do 30. júna 2015, pokiaľ je to nevyhnutné na plnenie zmlúv na dovoz alebo nákup iránskych petrochemických produktov do 30. júna 2015.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 25. novembra 2014

            Za Radu

            predseda

         S. GOZI

      (1)  Ú. v. EÚ L 195, 27.7.2010, s. 39.

      (2)  Rozhodnutie Rady 2014/21/SZBP z 20. januára 2014, ktorým sa mení rozhodnutie Rady 2010/413/SZBP o reštriktívnych opatreniach voči Iránu (Ú. v. EÚ L 15, 20.1.2014, s. 22).

      (3)  Rozhodnutie Rady 2014/480/SZBP z 21. júla 2014, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 215, 21.7.2014, s. 4).


title: Rozhodnutie Rady z 11. mája 2017, ktorým sa vymenúvajú dvanásti členovia riadiacej rady Európskej chemickej agentúry

text:
               18.5.2017

               SK

               Úradný vestník Európskej únie

               C 155/1

         ROZHODNUTIE RADY
   z 11. mája 2017,
   ktorým sa vymenúvajú dvanásti členovia riadiacej rady Európskej chemickej agentúry
   (2017/C 155/01)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               V článku 79 nariadenia (ES) č. 1907/2006 sa stanovuje, že Rada má vymenovať jedného zástupcu z každého členského štátu za člena riadiacej rady Európskej chemickej agentúry (ďalej len „riadiaca rada“).

               (2)

               Členovia riadiacej rady sa majú vymenovať na základe ich príslušnej praxe a odbornej spôsobilosti v oblastiach chemickej bezpečnosti alebo regulácie chemických látok a na základe zodpovedajúcej odbornosti v oblastiach všeobecných, finančných a právnych otázok.

               (3)

               Funkčné obdobie trvá štyri roky a môže sa obnoviť jedenkrát.

               (4)

               Rozhodnutím zo 7. júna 2007 (2) Rada vymenovala 27 členov riadiacej rady Európskej chemickej agentúry.

               (5)

               Súčasní členovia riadiacej rady, ktorých navrhli Česká republika, Írsko, Španielsko, Francúzsko, Taliansko, Luxembursko, Maďarsko, Holandsko, Rakúsko, Slovinsko, Fínsko a Švédsko, sa vymenovali na obdobia, ktoré sa končia 31. mája 2017.

               (6)

               Rada dostala návrhy na vymenovanie členov od všetkých dotknutých členských štátov,

         PRIJALA TOTO ROZHODNUTIE:
   Článok 1
   Za členov riadiacej rady na druhé funkčné obdobie od 1. júna 2017 do 31. mája 2021 sa vymenúvajú tieto osoby (meno, štátna príslušnosť, dátum narodenia):

               —

               pani Sharon McGUINNESS, írska, 13. júla 1965,

               —

               pán Paul RASQUE, luxemburská, 8. júla 1981,

               —

               pani Krisztina BÍRÓ, maďarská, 5. apríla 1971,

               —

               pán Hans Albert MEIJER, holandská, 19. septembra 1964.

         Článok 2
   Za členov riadiacej rady na prvé funkčné obdobie od 1. júna 2017 do 31. mája 2021 sa vymenúvajú tieto osoby (meno, štátna príslušnosť, dátum narodenia):

               —

               pani Taťjana KOLESNIKOVÁ, česká, 24. novembra 1969,

               —

               pán Óscar Valentín GONZÁLEZ SÁNCHEZ, španielska, 8. marca 1972,

               —

               pani Marie-Laure METAYER, francúzska, 6. apríla 1968,

               —

               pani Francesca GIANNOTTI, talianska, 20. decembra 1971,

               —

               pán Paul KRAJNIK, rakúska, 20. januára 1964,

               —

               pán Alojz GRABNER, slovinská, 23. júla 1965,

               —

               pani Hanna Maria KORHONEN, fínska, 8. augusta 1964,

               —

               pani Lisa Jenny Kristina ANFÄLT, švédska, 29. januára 1974.

         Článok 3
   Toto rozhodnutie nadobúda účinnosť dňom jeho prijatia.

      V Bruseli 11. mája 2017

            Za Radu

            predseda

         R. GALDES

      (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

      (2)  Rozhodnutie Rady zo 7. júna 2007, ktorým sa vymenúva 27 členov Riadiacej rady Európskej chemickej agentúry (Ú. v. EÚ C 134, 16.6.2007, s. 6).